Olasz másodosztályban köthet ki az MU korábbi csodagyereke
rangado 2016.11.21.20:13
Néhány évvel ezelőtt még a Manchester United olasz csodagyerekének kiáltották ki Federico Macheda, a játékos azonban nem tudta beváltani a hozzá fűzött reményeket. A manchesteriek folyamatosan kölcsönadták (Sampdoria, QPR, Stuttgart, Doncaster Rovers, Birmingham City), majd a Cardiff City 2014-ben végleg megvásárolta a támadó játékjogát.
Macheda a legutóbbi félszezont már a Nottingham Forestnél töltötte kölcsönben, augusztus végén viszont a Cardiff hivatalos honlapján jelentette be: közös megállapodás szerint szerződést bontottak a 25 éves olasszal.
A szabadon igazolható játékos azóta sem talált klubot magának, ám a legfrissebb olasz sajtóhírek szerint a Serie B-ben kaphat újabb esélyt, méghozzá a Bari színeiben. A Sportitalia úgy tudja, előbb próbajátékra érkezik, aztán kaphat csak szerződést.
1511061335